CELEX: 62020CN0290
Language: el
Date: 2020-06-30 00:00:00
Title: Υπόθεση C-290/20: Αίτηση προδικαστικής αποφάσεως την οποία υπέβαλε το Satversmes tiesa (Λεττονία) στις 30 Ιουνίου 2020 — AS Latvijas Gāze κατά Latvijas Republikas Saeima, Sabiedrisko pakalpojumu regulēšanas komisija

7.9.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/34
            
         
      Αίτηση προδικαστικής αποφάσεως την οποία υπέβαλε το Satversmes tiesa (Λεττονία) στις 30 Ιουνίου 2020 — AS Latvijas Gāze κατά Latvijas Republikas Saeima, Sabiedrisko pakalpojumu regulēšanas komisija
      (Υπόθεση C-290/20)
      (2020/C 297/46)
      Γλώσσα διαδικασίας: η λεττονική
      
         Αιτούν δικαστήριο
      
      Satversmes tiesa
      
         Διάδικοι στην υπόθεση της κύριας δίκης
      
      
         Προσφεύγουσα: AS Latvijas Gāze
      
         Καθής: Latvijas Republikas Saeima, Sabiedrisko pakalpojumu regulēšanas komisija
      
         Προδικαστικά ερωτήματα
      
      
                  1)
               
               
                  Έχουν το άρθρο 23 και το άρθρο 32, παράγραφος 1, της οδηγίας 2009/73/ΕΚ (1) την έννοια ότι τα κράτη μέλη υποχρεούνται να θεσπίσουν νομική ρύθμιση σύμφωνα με την οποία, αφενός, να μπορεί κάθε τελικός πελάτης να επιλέξει σε ποιο είδος δικτύου –δίκτυο μεταφοράς ή δίκτυο διανομής– θα συνδεθεί και, αφετέρου, να υποχρεούται ο διαχειριστής του δικτύου να επιτρέπει τη σύνδεση στο εν λόγω δίκτυο;
               
            
                  2)
               
               
                  Έχει το άρθρο 23 της οδηγίας 2009/73/ΕΚ την έννοια ότι τα κράτη μέλη υποχρεούνται να θεσπίσουν νομική ρύθμιση, σύμφωνα με την οποία η σύνδεση στο δίκτυο μεταφοράς φυσικού αερίου επιτρέπεται μόνον σε μη οικιακούς τελικούς πελάτες (δηλαδή, μόνον σε βιομηχανικούς πελάτες);
               
            
                  3)
               
               
                  Έχει το άρθρο 23 της οδηγίας 2009/73/ΕΚ και, ειδικότερα, ο όρος «νέος βιομηχανικός πελάτης», την έννοια ότι το εν λόγω άρθρο προβλέπει υποχρέωση των κρατών μελών να θεσπίσουν νομική ρύθμιση, σύμφωνα με την οποία η σύνδεση στο δίκτυο μεταφοράς φυσικού αερίου επιτρέπεται μόνον σε μη οικιακούς τελικούς πελάτες (δηλαδή, μόνον σε βιομηχανικούς πελάτες), οι οποίοι δεν έχουν συνδεθεί προηγουμένως στο δίκτυο διανομής;
               
            
                  4)
               
               
                  Έχουν το άρθρο 2, σημείο 3, και το άρθρο 23 της οδηγίας 2009/73/ΕΚ την έννοια ότι είναι αντίθετη προς αυτά νομική ρύθμιση κράτους μέλους, σύμφωνα με την οποία η μεταφορά φυσικού αερίου περιλαμβάνει τη μεταφορά φυσικού αερίου κατευθείαν στο δίκτυο προμήθειας φυσικού αερίου του τελικού πελάτη;
               
            
         (1)  Οδηγία 2009/73/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τους κοινούς κανόνες για την εσωτερική αγορά φυσικού αερίου και την κατάργηση της οδηγίας 2003/55/ΕΚ (EE 2009, L 211, σ. 94).